README
మార్కెట్‌కు గ్జియామి నోట్‌4
న్యూఢిల్లీ, మే 11: చైనా యాపిల్‌గా పిలుస్తున్న గ్జియామి నోట్‌4 భారత్‌లో విక్రయాలు షురూ అయ్యాయి. ఫ్లిప్‌కార్ట్‌, మి.డాట్‌కామ్‌ వెబ్‌సైట్లపై ఈరోజు 12 గంటల నుంచి ప్రారంభం అవుతున్నట్లు కంపెనీ ప్రకటించింది. 2జిబి, 32జిబి అంతర్గత నిల్వసామర్ధ్యం ఉన్న ఫోన్లు రూ.9999లు, 4జిబి 64జిబి సామర్ధ్యం ఉన్న ఫోన్లు 12,999లుగా ప్రకటించింది. గ్రే, పసిడిరంగుల్లో మాత్ర మే ఈ ఫోన్లు అందుబాటులో ఉంటాయి. అలాగే కంపెనీ రెడ్‌మి స్మార్ట్‌ఫోన్‌ను మరొకవెర్షన్‌ విడుదలకు సన్నాహాలు చేస్తోంది. ఇటీవలే రెడ్‌మి4ఎను భారత్‌లో విడుదలచేసింది. ఈ సారి రెడ్‌మి 4ను విడుదల చేయవచ్చని అంచనా. 4100 ఎంఎహెచ్‌ బ్యాటరీ ఎక్కువ సామర్ధ్యంతో ఉంటుంది. క్వాల్‌కామ్‌ స్నాప్‌డ్రాగన్‌ 625 ప్రాసెసర్‌చిప్‌, 14ఎన్‌ఎం ఫిన్‌ఫెట్‌ టెక్నాలజీతో అమర్చారు. గ్జియామి రెడ్‌మినోట్‌3 భారత్‌లో మరింతగా ప్రాచుర్యంలోకి వచ్చింది. వందకోట్ల డాలర్ల రాబడులను తెచ్చింది. భారత్‌ మార్కెట్‌లో నెంబర్‌3 స్థానం సాధించింది. రెడ్‌మినోట్‌4ను రెండు స్టోరేజి వేరి యంట్లుతో తెస్తోంది. 3జిబిరామ్‌, 64జిబి నిల్వసామర్ధ్యం, 2జిబి రామ్‌ 16జిబి అంతర్గత నిల్వసామర్ధ్యంతో ఉన్నాయి. హైబ్రిడ్‌ సిమ్‌స్లాట్‌తో వస్తోంది. డ్యూయల్‌ షిమ్‌కార్డులు లేదా ఒకటి మైక్రోసిమ్‌, మరోడి మైక్రో ఎస్‌డి కార్డుతో వస్తోంది. ఫేజ్‌డిటెక్షన్‌ ఆటోఫోకస్‌ కూడా ఉంది. 13ఎంపి వెనుకకెమేరా, 5ఎంపి ముందు కెమేరాలున్నాయి. నోట్‌4కు ఫింగర్‌ప్రింట్‌ స్కానర్‌ ఉంది జిపిఆర్‌ఎస్‌, ఎడ్జ్‌, 3జి, 4జి వోల్టే సామర్ధ్యం, బ్లూటూత్‌, జిపిఎస్‌, గోనాస్‌ వంటిఫీచర్లతోపాటు మొత్తం బరువు 175గ్రాములుగా గ్జియామి వెల్లడించింది.